ΓΡΑΠΤΗ ΕΡΩΤΗΣΗ E-0947/01

υποβολή: Christopher Huhne (ELDR) προς την Επιτροπή

(28 Μαρτίου 2001)

Θέμα: Απαγόρευση των επιβραδυντών φλόγας

1. Προτίθεται η Επιτροπή να καταδείξει την πρόοδο που σημειώθηκε σε ό,τι αφορά τις προτάσεις της για την απαγόρευση της χρήσεως ορισμένων βρωμιούχων επιβραδυντών φλόγας και να αναφέρει εάνπάρχουν κράτη μέλη που αντιδρούν στις προτάσεις αυτές;

2. Πότε πιστεύει ότι θα είναι σε θέση να αναγγείλει την απαγόρευση αυτή και τι κινδύνους διαβλέπει για τους καταναλωτές εάν συνεχίσουν οι καθυστερήσεις στην εφαρμογή της απαγόρευσης;

3. Είναι άραγε ικανοποιημένη η Επιτροπή, λαμβανομένηςπόψη της σημερινής επιστημονικής τεκμηρίωσης, ότι ο βαθμός της προτεινόμενη απαγόρευσης επαρκεί για την εγγύηση της ασφάλειας του καταναλωτή; Εάν ναι, για ποιον λόγο;

Απάντηση του κ. Liikanen εξ ονόματος της Επιτροπής

(8 Ιουνίου 2001)

Η Επιτροπή παραπέμπει το αξιότιμο μέλος στις απαντήσεις που δόθηκαν στις προηγούμενες γραπτές ερωτήσεις για το ίδιο θέμα E-0033/01 του κ. Meijer(1), E-2616/00 του κ. Davies(2), E-2504/99 της κας Thors(3), P-1976/99 της κας Schrling(4), E-3004/98 του κ. Eisma(5) και στην προφορική ερώτηση H-776/99 της κας Schrling η οποίαποβλήθηκε κατά την ώρα των ερωτήσεων στη σύνοδο του Κοινοβουλίου του Δεκεμβρίου 1999(6).

1. Η Επιτροπή ενέκρινε στις 15 Ιανουαρίου 2001 πρόταση για την κατάργηση της χρήσης ενός βρωμιωμένου επιβραδυντικού φλόγας, του πενταβρωμοδιφαινυλαιθέρα, από 1ης Ιουλίου 2003(7). Η προτεινόμενη οδηγία, η οποία τροποποιεί για 24η φορά την οδηγία 76/769/ΕΟΚ της 27ης Ιουλίου 1976 σχετικά με περιορισμούς κυκλοφορίας στην αγορά και χρήσης μερικών επικίνδυνων ουσιών και παρασκευασμάτων(8), διαβιβάστηκε στο Ευρωπαϊκό Κοινοβούλιο και στο Συμβούλιο για τελική έγκριση σύμφωνα με το άρθρο 251 (πρώην άρθρο 189β) της συνθήκης ΕΚ. Η πρόταση της Επιτροπής αποτέλεσε αντικείμενο προκαταρκτικής εξέτασης από την ομάδα εργασίας του Συμβουλίου Τεχνική εναρμόνιση. Το Κοινοβούλιο δεν εξέδωσε ακόμη τη γνώμη του κατά την πρώτη ανάγνωση.

Η πρόταση της Επιτροπής βασίζεται στη σύσταση της Επιτροπής της 5ης Μαρτίου 2001(9) σχετικά με τα αποτελέσματα της αξιολόγησης κινδύνου και τη στρατηγική μείωσης του κινδύνου για την ουσία στο πλαίσιο του κανονισμού (ΕΟΚ) του Συμβουλίου αριθ. 793/93 της 23ης Μαρτίου 1993 για την αξιολόγηση και τον έλεγχο των κινδύνων από τιςπάρχουσες ουσίες(10). Η σύσταση της Επιτροπής εγκρίθηκε ομόφωνα από τα κράτη μέλη.

2. Η Επιτροπή προτείνει να αρχίσει να ισχύει η απαγόρευση δεκαοκτώ μήνες μετά την έκδοση της προτεινόμενης οδηγίας από το Κοινοβούλιο και το Συμβούλιο, δίνοντας έτσι στα κράτη μέλη τον απαιτούμενο χρόνο για να μεταφέρουν την οδηγία στο εθνικό τους δίκαιο.

Η προτεινόμενη απαγόρευση αποσκοπεί στη μείωση των κινδύνων για το περιβάλλον. Η αξιολόγηση κινδύνου κατέληξε στο συμπέρασμα ότι ο κίνδυνος για τους καταναλωτές, λόγω έκθεσης στην ουσία, είναι ασήμαντος δεδομένου ότι στην ΕΕ η ουσία αυτή χρησιμοποιείται μόνο στον αφρό πολυουραιθάνης ο οποίος περιέχεται σε προϊόντα. Ωστόσο, εκφράστηκαν ανησυχίες σχετικά με τα αυξανόμενα επίπεδα πενταΒΔΑ στο γάλα θηλασμού.

3. Η Επιτροπή θεωρεί ότι η πρόταση είναι απαιτητική και, ως εκ τούτου, προσφέρειψηλό επίπεδο προστασίας στηνγεία και την ασφάλεια των καταναλωτών. Η πρόταση για την απαγόρευση όλων των χρήσεων του πενταβρωμοδιφαινυλαιθέρα λαμβάνει επίσηςπόψη την αρχή της προφύλαξης όπως ερμηνεύεται στην ανακοίνωση της Επιτροπής σχετικά με την αρχή της προφύλαξης(11) δεδομένου ότι εκφράζει την ανησυχία σχετικά με τα αυξανόμενα επίπεδα πενταβρωμοδιφαινυλαιθέρα στο γάλα θηλασμού από πηγές που δεν έχουν ακόμη προσδιοριστεί.

Η πρόταση δεν θα έχει ως αποτέλεσμα αυξημένους κινδύνους από πυρκαγιές ή αυξημένους κινδύνους για το περιβάλλον δεδομένου ότιπάρχουν κατάλληλα εναλλακτικά επιβραδυντικά φλόγας.

Επιπλέον, η Επιτροπή ενέκρινε πρόταση οδηγίας σχετικά με τον περιορισμό της χρήσης ορισμένων επικίνδυνων ουσιών στα είδη ηλεκτρικού και ηλεκτρονικού εξοπλισμού(12) (RoHS).

Σύμφωνα με την πρόταση RoHS, τα κράτη μέλη μεριμνούν ώστε, από 1ης Ιανουαρίου 2008, στη θέση ορισμένων βαρέων μετάλλων και δύο ομάδων βρωμιωμένων επιβραδυντικών φλόγας, των πολυβρωμιωμένων διφαινυλίων (PBB) και των πολυβρωμιωμένων διφαινυλαιθέρων (PBDE), να χρησιμοποιούνται άλλες ουσίες. Η πρόταση βρίσκεταιπό εξέταση στο Συμβούλιο και στο Ευρωπαϊκό Κοινοβούλιο.

(1) ΕΕ C 261 E της 18.9.2001.

(2) ΕΕ C 113 E της 18.4.2001, σελ. 134.

(3) ΕΕ C 330 E της 21.11.2000.

(4) ΕΕ C 203 E της 18.7.2000.

(5) ΕΕ C 142 της 21.5.1999.

(6) Συζητήσεις του Ευρωπαϊκού Κοινοβουλίου (Δεκεμβρίου 1999).

(7) COM(2001)12 τελικό.

(8) ΕΕ L 262 της 27.9.1976.

(9) ΕΕ L 69 της 10.3.2001.

(10) ΕΕ L 84 της 5.4.1993.

(11) COM(2000)1 τελικό.

(12) COM(2000)347 τελικό, ΕΕ C 365 E της 19.12.2000.